CELEX: 22010D0055
Language: ro
Date: 2010-04-30 00:00:00
Title: Decizia nr. 55/2010 a Comitetului mixt al SEE din 30 aprilie 2010 de modificare a anexei XX (Mediul) la Acordul privind SEE

15.7.2010   
            
            
               RO
            
            
               Jurnalul Oficial al Uniunii Europene
            
            
               L 181/23
            
         DECIZIA NR. 55/2010 A COMITETULUI MIXT AL SEE
   din 30 aprilie 2010
   de modificare a anexei XX (Mediul) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XX la acord a fost modificată prin Decizia nr. 27/2010 a Comitetului mixt al SEE din 12 martie 2010 (1).
            
         
               (2)
            
            
               Directiva 2007/2/CE a Parlamentului European și a Consiliului din 14 martie 2007 de instituire a unei infrastructuri pentru informații spațiale în Comunitatea Europeană (INSPIRE) (2) trebuie încorporată în acord,
            
         DECIDE:
   Articolul 1
   În anexa XX la acord, după punctul 1i (Directiva 2004/35/CE a Parlamentului European și a Consiliului) se introduce următorul punct:
   
               „1j.
            
            
               
                  32007 L 0002: Directiva 2007/2/CE a Parlamentului European și a Consiliului din 14 martie 2007 de instituire a unei infrastructuri pentru informații spațiale în Comunitatea Europeană (INSPIRE) (JO L 108, 25.4.2007, p. 1).
               În sensul prezentului acord, dispozițiile directivei se citesc cu următoarele adaptări:
               
                           (a)
                        
                        
                           În ceea ce privește statele AELS, termenele menționate la articolul 6 litera (a), articolul 6 litera (b) și articolul 7 alineatul (3) trebuie înțelese ca decurgând de la data intrării în vigoare a deciziei (deciziilor) Comitetului mixt al SEE care încorporează în Acordul privind SEE normele de punere în aplicare prevăzute în articolele respective.
                        
                     
                           (b)
                        
                        
                           În ceea ce privește statele AELS, termenele menționate la articolul 21 alineatul (2), articolul 21 alineatul (3) și articolul 24 alineatul (1), care se aplică de la data intrării în vigoare a directivei, trebuie înțelese ca decurgând de la data intrării în vigoare a Deciziei nr. 55/2010 a Comitetului mixt al SEE din 30 aprilie 2010, care încorporează prezenta directivă în Acordul privind SEE.”
                        
                     
         Articolul 2
   Textele Directivei 2007/2/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 1 mai 2010, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 30 aprilie 2010.
      
         
            Pentru Comitetul mixt al SEE
         
         
            Președintele
         
         Alan SEATTER
      
   
   
      (1)  JO L 143, 10.6.2010, p. 20.
   
      (2)  JO L 108, 25.4.2007, p. 1.
   
      (3)  Au fost semnalate obligații constituționale.